Элек-электән һәр халыҡ белемле, зыялы балалар тәрбиәләүгә ҙур иғтибар бүлгән. Милләттең киләсәген билдәләүсе төп күрһәткес – тел, ил яҙмышына битараф булмаған быуын ҡалдырыу. Ошо мөһим бурысты атҡарып сығыусы мөғәллимдәргә һәр саҡта ла оло ихтирам менән ҡарағандар. Ғөмүмән, педагогтарҙың үҙ һөнәренең дәрәжәһен күтәреүсе абруйлы конкурста ҡатнашыуҙары – үҙе үк ҙур мәртәбә. Башҡаларҙың эш тәжрибәһе менән танышып, яңы идеялар алып, илһамланып ҡайтҡан һәләтле, дәртле, тос фекерле уҡытыусылар үҙ дәрестәрендә балаларҙы башҡорт телен һәм әҙәбиәтен өйрәнеүҙең кәрәклегенә инандыра алыр.